ICN ผนึก “เรย์ เทล” คว้างานจัดซื้อระบบ ICT-Health Tech “กสท” มูลค่ารวมกว่า 180 ลบ.
ICN ผนึก "เรย์ เทล" คว้างานจัดซื้อระบบ ICT-Health Tech "กสท" มูลค่ารวมกว่า 180 ลบ.
16 ธ.ค. 2563

บริษัท อินฟอร์เมชั่น แอนด์ คอมมิวนิเคชั่น เน็ทเวิร์คส จำกัด (มหาชน) หรือ ICN เปิดเผยข้อมูลผ่านระบบสารสนเทศตลาดหลักทรัพย์แห่งประเทศไทย (SET) ระบุว่า บริษัทได้ร่วมกับบริษัท เรย์ เทล จำกัด ในนาม “IR Consortium” ลงนามในสัญญาเมื่อเดือนธ.ค.63 สำหรับโครงการจัดซื้อระบบ ICT และ Health Tech เพื่อส่งเสริมการรักษาพยาบาล การดูแล ควบคุม และเพิ่มศักยภาพการรับมือการระบาดของไวรัสโครานา 2019 (โควิด-19) เพื่อส่งมอบให้โรงพยาบาลรามาธิบดี, โรงพยาบาลราชวิถี และโรงพยาบาลจุฬาลงกรณ์ สภากาชาดไทย จำนวน 1 ระบบ กับบริษัท กสท โทรคมนาคม จำกัด (มหาชน) โดยมีมูลค่ารวม 181.50 ล้านบาท (รวมภาษีมูลค่าเพิ่ม)
สำหรับการลงทุนครั้งนี้ ICN มีสัดส่วนการดำเนินโครงการ 51% ของมูลค่าโครงการ คิดเป็นมูลค่าราว 92.57 ล้านบาท รวมภาษีมูลค่าเพิ่ม และบริษัท เรย์ เทล จำกัด มีสัดส่วนการดำเนินโครงการ 49% ของมูลค่าโครงการ คิดเป็นมูลค่าราว 88.94 ล้านบาท รวมภาษีมูลค่าเพิ่ม โดยมีระยะเวลาในการดำเนินงานให้แล้วเสร็จภายในวันที่ 20 ม.ค.64